als_Latn dik_Latn sag_Latn
Ministrja e Integrimit, Klajda Gjosha e ftuar në “Ekopolitikë” nga Aurora Sulçe në Ora News tha se me shkarkimet e fundit po zhbëhet një nga reformat më të mëdha në vend ajo e nëpunësit civil.
Sipas saj, shkarkimet janë pa bazë ligjore dhe punonjësit do të fitojnë në gjykatë, duke i shkaktuar shtetit dëme financiare.
Pjesë nga deklarata:
Gjosha: Është njëra anë të zbatosh ligjin dhe është një anë tjetër ta vësh përpara faktit të kryer pa respektuar bazën ligjore. Ligji i nëpunësit civil ka qenë aq i diskutuar.
Shumë prej këtyre punonjësve do të fitojnë betejën ligjore nga gjykata dhe në momentin që e fitojnë nuk do të jetë politikani ai që do nxjerrë lekun nga xhepi, por do të jenë taksapaguesit. Është një kosto shumë e madhe për buxhetin e shtetit. Është për të ardhur keq që po zhbëhet një nga reformat më të mëdha të vendit.
Sulçe: A keni folur me kryeministrin Rama për sa i përket kësaj situate?
Gjosha: Nuk kam mundur të flasë, por institucionet flasin me shkresa. Unë sot kam përgatitur shkresën që do t’ia drejtojë ministres Harito. Nuk e di nëse kjo është marrëveshja e 18 majit dhe pak a shumë këto janë surprizat e asaj marrëveshjeje që u bë. Në vend që të ishte një marrëveshje që krijonte stabilitet, fatkeqësisht ka krijuar shumë tension dhe frikë tek administrata publike.
Sulçe: Letrën do ia dërgoni nesër?
Gjosha: Po!
Sulçe: Janë të qëllimshme?
Gjosha: Përderisa nuk ka fakte fatkeqësisht mund të jenë të qëllimshme.
als_Latn als_Latn als_Latn als_Latn als_Latn als_Latn als_Latn als_Latn bem_Latn als_Latn als_Latn